**de o mie de eoni fără tine**

*Paparuz*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

cutreier cercul gol de prejudecăți aștept un pi altfel

ridicat din pătratul minții supreme

ceva neinventat care să amestece lumile

vibrațiile

frecvențele

ceva care ar putea să mă facă tangențial

cu elipsa ecliptică și nemărginita ta dragoste

mereu asincronă cu orbita în care bezmeticesc

printre vieți pierdute inutil

de o mie de veșnicii gravitez în juru-mi

cu aripi de ceară scormonesc cerurile

în cătarea găurii de vierme unde sărutul tău

dictator creează realități onirice de doi

infinit